sagorsarker/bangla-wikipedia huggingface dataset:
ইকবাল কাশিম

মোহাম্মদ ইকবাল কাশিম (; জন্ম: ৬ আগস্ট, ১৯৫৩) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও প্রশাসক। পাকিস্তান ক্রিকেট দলের অন্যতম সদস্য ছিলেন তিনি। ১৯৭৬ থেকে ১৯৮৮ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ন্যাশনাল ব্যাংক ও সিন্ধু দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করেছেন ইকবাল কাশিম।
১৯৭১-৭২ মৌসুম থেকে ১৯৯২-৯৩ মৌসুম পর্যন্ত ইকবাল কাশিমের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে পঞ্চাশটি টেস্ট ও পনেরোটি একদিনের আন্তর্জাতিকে অংশগ্রহণ করেছেন ইকবাল কাশিম। ২৪ ডিসেম্বর, ১৯৭৬ তারিখে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৭ অক্টোবর, ১৯৮৮ তারিখে লাহোরে একই দলের বিপক্ষে সর্বশেষ টেস্টে অংশ নেন তিনি।
১৯৮৭ সালে ভারত গমন করেন। ব্যাঙ্গালোরে সিরিজের পঞ্চম টেস্টে দূর্দান্ত খেলে দলকে স্মরণীয় জয় এনে দেন। এরফলে ভারতের মাটিতে পাকিস্তানের প্রথম সিরিজ বিজয় নিশ্চিত হয়। খেলায় তিনি ১২১ রান খরচায় নয় উইকেট পান। তন্মধ্যে, ৯৬ রান সংগ্রহকারী সুনীল গাভাস্কারের উইকেট লাভ করেছিলেন তিনি।
সমগ্র খেলোয়াড়ী জীবন শেষে অংশগ্রহণকৃত ৫০ টেস্টে ১৭১ উইকেট লাভ করেছেন। খেলা প্রতি উইকেট সংগ্রহের হার প্রায় ৩.৫। নিখুঁতভাবে বোলিং করতেন। ফলশ্রুতিতে প্রতি ওভারে ২.২১ গড়ে রান দিয়েছিলেন তিনি।
ধীর স্বভাব ও কৌণিক ভঙ্গীমায় আম্পায়ার ও স্ট্যাম্পের মাঝামাঝি এলাকা পাড়ি দিয়ে বোলিং কর্মে অগ্রসর হতেন ইকবাল কাশিম। বলকে তিনি দ্রুতলয় থেকে সাধারণের দিকে নিয়ে যেতেন। বিরাটভাবে বাঁক খাওয়াতে না পারলেও ব্যাটসম্যানকে বলে পেস আনয়ণের মাধ্যমে বিভ্রান্তিতে ফেলে দিতেন। ধীরগতিসম্পন্ন পাকিস্তানি বোলারদের মধ্যে আবদুল কাদিরই কেবল তার তুলনায় অধিক টেস্টে অংশগ্রহণ করতে পেরেছিলেন। দলীয় সঙ্গী আবদুল কাদিরের সাফল্যে প্রায়শঃই তার সফলতা ম্লান হয়ে পড়তো। তবে, গড় ও স্ট্রাইক রেটে তার তুলনায় এগিয়ে ছিলেন তিনি।
ছোটখাটো গড়নের অধিকারী ছিলেন তিনি। বলে ফ্লাইট আনয়ণের চেয়ে নিখুঁততার দিকে অধিক মনোনিবেশ ঘটাতেন। ওভারে দুইয়ের অধিক বলে ফ্লাইট দিতেন না। এক দশকের অধিক সময়ে পাকিস্তান দলের নিয়মিত সদস্যের মর্যাদা পেয়েছেন। ব্যাটিংয়ে মোটেই সুবিধে করতে পারেননি। তবে, কাছাকাছি এলাকায় ফিল্ডিং করে মাঝে-মধ্যেই দর্শনীয় ভাব সৃষ্টি করতেন।
ক্রিকেট খেলোয়াড়ী জীবন থেকে অবসর গ্রহণের পর প্রশাসনের দিকে ঝুঁকে পড়েন। ২০১২ সালে পাকিস্তান দল নির্বাচকমণ্ডলীর প্রধান হিসেবে মনোনীত হন।
কাজি গোলাম মহিউদ্দিন ফারুকী

নবাব স্যার কাজি গোলাম মহিউদ্দিন ফারুকী (১৮৯১ - ৪ এপ্রিল ১৯৮৪) ছিলেন একজন জমিদার, রাজনীতিবিদ এবং সমাজসেবক যিনি ব্রিটিশ শাসনামলে ভারত শাসন আইনের অধীনে স্বায়ত্তশাসন, জনস্বাস্থ্য, কৃষি, শিল্প, সমবায় ও গণপূর্ত বিভাগের মন্ত্রী হিসেবে দায়িত্ব পালন করেন। তিনি বঙ্গীয় প্রাদেশিক পরিষদের সদস্য ছিলেন।
মহিউদ্দিন ১৮৯১ সালে কুমিল্লায় জন্মগ্রহণ করেন। তার পিতার নাম কাজী রিয়াজুদ্দিন আহমদ ফারুকী যিনি একজন সাবরেজিস্ট্রার ছিলেন। মহিউদ্দিনের পৈত্রিক নিবাস ব্রাহ্মণবাড়িয়া জেলার নবীনগর উপজেলার রতনপুর গ্রামে। ছোটবেলায় তিনজন ইংরেজি গৃহ শিক্ষকের হাত ধরে তার শিক্ষাজীবন শুরু হয়। পরবর্তীতে ঢাকা কলেজ থেকেএফ শ্রেণী পর্যন্ত অধ্যয়ন করেন।
মহিউদ্দীন নওয়াব স্যার কে,জি,এম, ফারুকী১৯১৬ সালে জাতীয়তাবাদী মধ্যপন্থী রাজনীতিতে যোগদান করেন এবং পরবর্তীতে মুসলিম লীগে যোগ দেন। ১৯১৭ সালে তিনি ত্রিপুরা জেলা বোর্ডের সদস্য এবং কুমিল্লা পৌরসভার কমিশনার নির্বাচিত হন। পরে ১৯২৫ থেকে ১৯২৯ সাল পর্যন্ত ত্রিপুরা জেলা বোর্ডের চেয়ারম্যান হিসেবে দায়িত্ব পালন করেন। এছাড়া তিনি ১৯২১ সালে ত্রিপুরার মুসলিম অধ্যষিত এলাকা থেকে বঙ্গীয় ব্যবস্থাপক সভার সদস্য নির্বাচিত হয়ে ১৯২৯ সাল পর্যন্ত চিফ হুইপ পদে দায়িত্ব পালন করেন। একই বছর তাকে স্থানীয় স্বায়ত্তশাসন, জনস্বাস্থ্য, কৃষি, শিল্প, সমবায় ও গণপূর্ত বিভাগের মন্ত্রী হিসেবে নিয়োগ দেওয়া হয়। এসময় তার মাধ্যমে ১৯৩১ সালে ‘শিল্প খাতে সরকারি সাহায্য বিল’ পাস হয় এবং কৃষকের সমস্যা সমাধানে তিনি ‘কো-অপারেটিভ মর্টগেজ ব্যাংক’ স্থাপনের উদ্যোগ গ্রহণ করেন।
১৯৩৪ সালে তিনি বঙ্গীয় ব্যবস্থাপক সভার নেতা মনোনীত হন। ১৯৩৭ সালে স্বতন্ত্র প্রার্থী হিসেবে নির্বাচন করে পুনরায় বঙ্গীয় ব্যবস্থাপক সভার সদস্য হন। তিনি ঢাকা বিশ্ববিদ্যালয় সিনেটেরও সদস্য ছিলেন।
মহিউদ্দীন সমাজসেবায়ও নিয়োজিত ছিলেন। তিনি তার জন্মস্থান কুমিল্লায় তার পিতা ও পিতামহের নামে দুটি দুটি শিক্ষাপ্রতিষ্ঠান প্রতিষ্ঠা করেন। যার একটি হলো কাজী রিয়াজউদ্দিন উচ্চ ইংরেজি বিদ্যালয় এবং অপরটি আফতাবিয়া মাদ্রাসা। তিনি কুমিল্লার দেবিদ্বার উপজেলার উন্নয়নে ভূমিকা রাখেন। চিকিৎসালয়, ডাকঘর, থানা ও সাবরেজিস্ট্রার অফিস স্থাপনসহ বিভিন্ন জনকল্যাণমূলক কাজে অবদান রাখেন। ১৯২০ সালে দুর্ভিক্ষ শুরু হলে তিনি ত্রিপুরা জেলায় দুর্ভিক্ষে ভূক্তভূগীদের সাহায্যে কাজ করেন। তিনি আলিগড় মুসলিম বিশ্ববিদ্যালয়সহ বেশ কিছু শিক্ষাপ্রতিষ্ঠানের উন্নয়নে কাজ করেন।
সমাজসেবায় অবদানের জন্য ব্রিটিশ সরকারে মহিউদ্দীনকে ১৯২৪ সালে ‘খান বাহাদুর’ ১৯৩২ সালে ‘নবাব’ এবং ১৯৩৬ সালে ‘নাইট’ উপাধিতে ভূষিত করে।
মহিউদ্দীন ১৯৮৪ সালের ৪ এপ্রিল কলকাতায় মৃত্যুবরণ করেন।
গ্যাং ব্যাং

একটি গ্যাং ব্যাং এমন একটি পরিস্থিতি যেখানে কতিপয় লোক, সাধারণত তিনজনের বেশি, একই সময়ে একটি নির্দিষ্ট ব্যক্তির সাথে শারীরিক যৌন ক্রিয়ায় লিপ্ত হয়। সেই নির্দিষ্ট ব্যক্তিটিই যৌন ক্রিয়াকলাপের কেন্দ্রবিন্দু; উদাহরণস্বরূপ, এটি একাধিক পুরুষ দ্বারা বেষ্টিত এক মহিলা হতে পারে, বা একাধিক মহিলা ("বিপরীত" গ্যাং ব্যাং) বেষ্টিত এক পুরুষ হতে পারে। গ্যাং ব্যাংকে বিভিন্ন যৌন ক্রিয়ার সংখ্যা দ্বারা সংজ্ঞায়িত করা হয় যেমন যোনি, পায়ু বা ওরাল সেক্স বা ডাবল বা ট্রিপল অনুপ্রবেশ।
বৃহত্তম গ্যাং ব্যাংস পর্নোগ্রাফিক চলচ্চিত্র সংস্থাগুলি দ্বারা স্পনসর এবং রেকর্ড করা হয়, কিন্তু একটি গ্যাং ব্যাং সুইঙ্গার সম্প্রদায়ে অস্বাভাবিক নয়। এটি প্রায়শই একাধিক পুরুষ এবং একজন মহিলা মধ্যে বিবেচিত হয়, যখন তথাকথিত "বিপরীত গ্যাং ব্যাং" (একজন পুরুষ এবং অনেক মহিলা), যা পর্নোগ্রাফিতে দেখা যায়। পুরুষ-পুরুষ গ্যাং ব্যাংও ঘটে। 
গ্যাং ব্যাং এ অংশগ্রহণকারীদের নির্দিষ্ট সংখ্যার দ্বারা সংজ্ঞায়িত করা হয় না, তবে সাধারণত তিন জনেরও বেশি লোক জড়িত থাকে এবং এক ডজন বা তারও বেশি জড়িত থাকতে পারে। কেন্দ্রীয় পুরুষ বা মহিলার সমস্ত পুরুষ অংশগ্রহণকারীদের একযোগে বা দ্রুত সিরিয়াল বীর্যপাতের মাধ্যমে সমাপ্তির জন্য যখন গ্যাং ব্যাংটি বিশেষভাবে সংগঠিত করা হয়, তখন এটি জাপানি শব্দ বুককেকে উল্লেখ করা যেতে পারে। 
বিপরীতে তিন জন যৌনক্রিয়ায় নিযুক্ত থাকলে তাকে সাধারণত ত্রয়ী হিসাবে উল্লেখ করা হয়, এবং চার জনেরটাকে সাধারণত ফোরসাম হিসেবে উল্লেখ করা হয়। গ্যাং ব্যাং গ্রুপ সেক্স থেকে আলাদা, যেমন ত্রয়ী এবং ফোরসাম থেকেও পৃথক, বেশিরভাগ গ্যাং ব্যাংয়ের সময় যৌন ক্রিয়া এক ব্যক্তি কেন্দ্রিক। যদিও গ্যাং ব্যাংয়ের অংশগ্রহণকারীরা একে অপরকে জানতে পারে, অংশগ্রহণকারীদের নাম প্রকাশ না করা প্রায়শই আকর্ষণের অংশ হয়। অধিকন্তু, অন্যান্য অংশগ্রহণকারীরা সাধারণত একে অপরের সাথে যৌন ক্রিয়ায় লিপ্ত হয় না, তবে যৌন ক্রিয়ায় লিপ্ত হওয়ার সুযোগের অপেক্ষায় কাছাকাছি দাঁড়িয়ে হস্তমৈথুন করতে পারে। 
যদিও ১৯৮০ এর দশক থেকে শুরু করে অসংখ্য গ্যাং ব্যাং অশ্লীল চলচ্চিত্র রয়েছে, তারা সংখ্যায় সাধারণত অর্ধ ডজন থেকে এক ডজনের বেশি পুরুষ হত না। তবে, আনাবেল চং অভিনীত "দ্য ওয়ার্ল্ডস বিগেস্ট গ্যাংবাং" (১৯৯৫) দিয়ে শুরু করে পর্নোগ্রাফিক শিল্প অল্প সময়ের মধ্যে এক ব্যক্তি কর্তৃক পরপর সর্বাধিক "গ্যাংব্যাং" "যৌনকর্মের" রেকর্ড স্থাপনের জন্য বেশ কয়েকটি চলচ্চিত্র নির্মাণ শুরু করে। 
এই ধরনের চলচ্চিত্রগুলি আর্থিকভাবে সফল হয়েছিল, বছরের সেরা বিক্রি হওয়া অশ্লীল চলচ্চিত্রের জন্য এভিএন পুরস্কার জিতেছিল; তবে, ইভেন্টগুলি কার্যকরভাবে বেসরকারী ছিল এবং রেকর্ড ব্রেকিং দাবিগুলি প্রায়শই বিভ্রান্তিকর ছিল।
আশীষ কাপুর

আশীষ রাকেশ কাপুর (; ; জন্ম: ২৫ মার্চ, ১৯৭১) তামিলনাড়ুর মাদ্রাজ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ও প্রশাসক। ভারত ক্রিকেট দলের অন্যতম সদস্য ছিলেন তিনি। ১৯৯৪ থেকে ২০০০ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে হিমাচলপ্রদেশ, পাঞ্জাব, রাজস্থান, তামিলনাড়ু ও ত্রিপুরা দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন আশীষ কাপুর।
১৯৮৯-৯০ মৌসুম থেকে আশীষ কাপুরের প্রথম-শ্রেণীর খেলোয়াড়ী জীবন চলমান ছিল। ডানহাতি অফ স্পিন বোলিং করতেন। পাঞ্জাব দলে অল-রাউন্ডার হিসেবে সুনাম কুড়ান। ঘরোয়া ক্রিকেটে ক্রমাগত সুন্দর ক্রীড়াশৈলী প্রদর্শন সত্ত্বেও রহস্যজনক কারণে দল নির্বাচকমণ্ডলীর কৃপাদৃষ্টি আকর্ষণে সক্ষমতা দেখাতে পারেননি তিনি। বলকে বিভিন্নভাবে ফেলতে পারতেন। সর্বদাই মিতব্যয়ী ভাব বজায় রেখেছিলেন। ব্যাট হাতে নিয়ে খাঁটিমানের ভাব বজায় রাখতেন। সচরাচর ৭ নম্বরে ব্যাটিংয়ে নামতেন। তবে, ব্যাটিং উদ্বোধনে নেমে যথেষ্ট পরিচিতি লাভ করেছিলেন তিনি।
তামিলনাড়ু দলের পক্ষে রঞ্জী ট্রফি প্রতিযোগিতায় খেলার সুযোগ না পাওয়ায় পাঞ্জাব দলের সদস্য হন। ১৯৯৮-৯৯ মৌসুমে পাঞ্জাব থেকে রাজস্থানের দিকে চলে যান। এরপর রাজস্থানে খেলেন। সেখানে তিনি অধিনায়ক হিসেবে কিছুটা সফলতার স্বাক্ষর রাখেন। দৃশ্যতঃ দলে স্থায়ী আসন গাড়তে পারেননি তিনি। অবশেষে ১৯৯৯-২০০০ মৌসুমে তামিলনাড়ু দলে খেলতে সমর্থ হন। ঐ মৌসুমে দলের সর্বোচ্চ উইকেট সংগ্রাহকে পরিণত হয়েছিলেন তিনি।
সমগ্র খেলোয়াড়ী জীবনে চারটিমাত্র টেস্ট ও সতেরোটি একদিনের আন্তর্জাতিকে অংশগ্রহণ করেছেন আশীষ কাপুর। ১০ ডিসেম্বর, ১৯৯৪ তারিখে মোহালিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ৮ ডিসেম্বর, ১৯৯৬ তারিখে কানপুরে সফরকারী দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি। ভারতের পক্ষে প্রতিনিধিত্বকারী ২০১তম টেস্ট খেলোয়াড়ের মর্যাদা লাভ করেছেন।
একদিনের ক্রিকেটে প্রতিশ্রুতিশীলতার স্বাক্ষর রাখেন। ফলশ্রুতিতে ভারতীয় দলের সদস্যরূপে বিশ্বকাপে খেলার জন্যে মনোনীত হন। ১৯৯৬ সালের ক্রিকেট বিশ্বকাপে ভারত দলের অন্যতম সদস্য ছিলেন তিনি। তবে, শ্রীলঙ্কা দলের কাছে ভারতের পরাজয়ের ফলে দলের বাইরে চলে আসতে হয় ও দল থেকে বাদ পড়েন। ২০০০ সালের পর তাকে আর ভারতের ওডিআই দলে খেলতে দেখা যায়নি।
২০১৮ সালে ভারতের জুনিয়র দল নির্বাচকমণ্ডলীর সভাপতি হিসেবে মনোনীত হন।
তিন বোন

তিন বোন (, ) হল রুশ নাট্যকার আন্তন চেখভ রচিত একটি নাতক। এটি ১৯০০ সালে রচিত হয় এবং ১৯০১ সালে প্রথম মস্কো আর্ট থিয়েটারে মঞ্চস্থ হয়। এটি "দ্য সিগাল", "আঙ্কল ভানিয়া" ও "দ্য চেরি অরচার্ড"-এর পাশাপাশি চেখভের প্রধানতম চারটি ধ্রুপদী নাটকের একটি।
রুশ ভাষায় লিখিত "ত্রি সেস্ত্রি" নাটকটি "তিন বোন" নামে বাংলায় অনুবাদ করেন জি এইচ হাবীব।
ময়ূরী চিংড়িবাহার

পারিভাষিক নাম ময়ূরী চিংড়িবাহার কিংবা ওডোন্‌টুডেক্‌টেলাস সিলিরাস (Odontodactylus scyllarus) বৈজ্ঞানিক নামধারী এ প্রাণীটি পিকক ম্যান্টিস চিংড়ি, হার্লেকুইন ম্যান্টিস চিংড়ি, পেইন্টেড ম্যান্টিস চিংড়ি, ক্লাউন ম্যান্টিস চিংড়ি ইত্যাদি নামেও পরিচিতি। এটি ইন্দোপ্যাসিফিক অঞ্চলের গুয়াম হতে পূর্ব আফ্রিকা পর্যন্ত বিস্তৃত এলাকার বৃহত্তর স্থানীয় একটি চিংড়িবাহার প্রজাতি।
লবণাক্ত জলের অ্যাকুরিয়াম কারবারে, এটি এর আকর্ষণীয়তা এবং অন্যদের বিপজ্জনক পতঙ্গ হওয়ার জন্য বিশেষভাবে সমাদৃত হয়।
ময়ূরী চিংড়িবাহার বা ময়ূরী বর্ণবাহার একটি অন্যতম বৃহত্তম, অধিক বর্ণিল পরিচিত প্রজাতি। এর নাম চিংড়ি হলেও এটি মুলত চিংড়ি নয় এক প্রকার চিংড়িবাহার। সাধারণত এদের আকার পর্যন্ত হয়ে থাকে। কমলা পা ও লিওপার্ডন্যায় দাগবিশিষ্ট সম্মুখভাগওয়ালা চিংড়িবাহার এমনিতে সবুজ বর্ণের হয়ে থাকে।
চক্রাকার মেরুকৃত আলো দেখার ক্ষমতাই এদের নিয়ে গবেষণার জন্য অধিক আগ্রহী ও গবেষণা পরিচালিত করেছে। এ ক্ষমতা রপ্ত করার মাধ্যমে সিডি এবং অনুরূপ অপটিক্যাল তথ্য-স্টোরেজ ডিভাইসগুলি পড়ার জন্য আমাদের বেগ পেতে হবে না।
ত্রয়ী (যৌনক্রিয়া)

ত্রয়ী বা থ্রিসাম হ'ল এমন যৌন ক্রিয়াকলাপ যা একই সাথে তিন জন জড়িত। যদিও "ত্রয়ী" তিনজন অংশগ্রহণকারীদের মধ্যে একটি নৈমিত্তিক যৌন ক্রিয়াকলাপে সাধারণত প্রয়োগ করা হয় তবে একটি ত্রয়ী দীর্ঘমেয়াদী ঘরোয়া সম্পর্কের মধ্যেও পাওয়া যেতে পারে যেমন বহুগামিতা বা মেনেজ-ট্রয়স (ঘরোয়া ত্রয়ী) । 
একটি ত্রয়ী গ্রুপ সেক্সের একটি ফর্ম, তবে কেবল তিন জন এতে জড়িত থাকে। এটি ব্যক্তিগত পর্যায়ে আরও ঘন ঘন ঘটতে পারে, যেমন তিন বন্ধুর মধ্যে স্বতঃস্ফূর্ত যৌন ক্রিয়াকলাপ, বা সম-মনা সুইঙ্গার সম্প্রদায়ের মধ্যে সাজানো বা একবারের অভিজ্ঞতা হিসাবে পরিকল্পনা করা; এবং খুব কমই বেনামী বা অপরিচিতজনের মধ্যে হয়, যেমন অর্গী অথবা সেক্স পার্টিতে হয়। সুইঙ্গিং দম্পতিদের মধ্যে এক দম্পতির একজন প্রায়শই চালিকা শক্তি হয় এবং অন্যজন নিস্কৃিয়-সমর্থনকারী হিসাবে থাকে। কিছু দম্পতি একটি ত্রিভুজ প্রেমের বিকাশকে উপায় হিসাবে একটি ত্রয়ী ব্যবহার করে ("মেনেজ এ ট্রয়স" )। 
একটি ত্রয়ী যৌন কল্পনার একটি সাধারণ উপাদান, এবং এটি সাধারণত পর্নোগ্রাফিতে চিত্রিত হয়।
ত্রয়ী জড়িত ব্যক্তিদের লিঙ্গ এবং যৌন দৃষ্টিভঙ্গির সংমিশ্রণ থাকতে পারে। প্রতিটি অংশগ্রহীতা যোনি, পায়ু বা ওরাল সেক্স বা পারস্পরিক হস্তমৈথুনের মতো এক বা উভয়ের সাথে যে কোনও ধরনের যৌন ক্রিয়ায় লিপ্ত হতে পারে। এক বা একাধিক অংশগ্রহণকারী হস্তমৈথুনের মতো অটোইরোটিক যৌন ক্রিয়ায় লিপ্ত হতে পারে, সম্ভবত অন্যান্য অংশগ্রহণকারীদের সাথে শারীরিক যোগাযোগ ছাড়াই। শারীরিক যোগাযোগ ব্যতীত কোনও তৃতীয় ব্যক্তির অংশগ্রহণ কোনও ত্রয়ী হয়ে থাকে কিনা এটি বিষয়গত সংজ্ঞাযুক্ত বিষয়। এই যেমন ফেটিশের সঙ্গে সম্পর্কযুক্ত হতে পারে অন্যের যৌনক্রিয়া দেখা বা বউয়ের যৌনক্রিয়া দেখা । "লাকি পিয়েরি" একটা অপভাষা যার অর্থ এমন একজন ব্যক্তি উভয় অংশীদারের মধ্যে অবস্থান নিয়ে ত্রয়ীকালে একসাথে গ্রহণকারী এবং প্রদানকারী সন্নিবেশমূলক পায়ূ এবং / অথবা যোনি সঙ্গম সম্পাদন করে। 
একটি বিপরীতকামি লিঙ্গের ত্রয়ীতে দুজন পুরুষ এবং একজন মহিলা জড়িত থাকতে পারে, উদাহরণস্বরূপ, ডাবল অনুপ্রবেশে, বা দুটি মহিলা এবং একজন পুরুষ। উভকামী ত্রয়ীতে কোনও পুরুষ একজন পুরুষ এবং একজন মহিলার সাথে যৌনমিলন, কোন মহিলা একজন পুরুষ এবং একজন মহিলার সাথে যৌনমিলন করে বা তিনজনই একে অপরের সাথে সহবাস করতে পারে। একটি সমকামী ত্রয়ীতে তিনজন পুরুষ বা তিনজন মহিলা জড়িত থাকতে পারে। অন্যান্য সম্ভাবনাও সম্ভব, যেমন একজন ব্যক্তি দু'জন মহিলার সাথে যৌন মিলন করে যারা একে অপরের সাথে সহবাস করছে। 
ত্রয়ী দৃশ্যে সংবলিত বিভিন্ন চলচ্চিত্রের মধ্যে আছে:
দ্য চেরি অরচার্ড

দ্য চেরি অরচার্ড (; ) হল রুশ নাট্যকার আন্তন চেখভ রচিত শেষ নাটক। এটি ১৯০৩ সালের রচিত হয় ও ১৯০৪ সালে প্রথম প্রকাশিত হয়, এবং এই বছরের শেষভাগে এ. এফ. মার্কস পাবলিশার্স থেকে পৃথক সংস্করণ প্রকাশিত হয়। ১৯০৪ সালের ১৭ই জানুয়ারি কনস্তান্তিন স্তানিস্লাভ্‌স্কির নির্দেশনায় মস্কো আর্ট থিয়েটারে এই নাটকটি প্রথম মঞ্চস্থ হয়। চেখভ এই নাটকটিকে কিছু প্রহসন সংবলিত হাস্যরসাত্মক নাটক বলে বর্ণনা করেন, তবে স্তানিস্লাভ্‌স্কি একে বিয়োগান্ত নাটকের মত মঞ্চস্থ করেন। প্রথম মঞ্চায়নের পর থেকে নির্দেশকগণ এর দ্বৈত প্রকৃতি নিয়ে মতবিরোধে জড়ান। এই নাটকটিকে "দ্য সিগাল", "আঙ্কল ভানিয়া" ও "থ্রি সিস্টার্স" নাটকগুলোর পাশাপাশি চেখভের অন্যতম সেরা চারটি নাটকের একটি বলে বিবেচনা করা হয়।
চিংড়িবাহার

চিংড়িবাহার, বা স্টোম্যাটোপোডস হলো স্টোম্যাটোপোডা বর্গের এক ধরনের সামুদ্রিক চিঙ্গুট। চিংড়িবাহার দৈর্ঘ্যে সাধারণত পর্যন্ত লম্বা হয়ে থাকে। তবে কোনোটি পর্যন্তও লম্বা হতে পারে। এখন পর্যন্ত ধরা সবচেয়ে বড় চিংড়িবাহারের দৈর্ঘ্য ছিল প্রায় ; এটি মার্কিন যুক্তরাষ্ট্রের ফ্লোরিডার ফোর্ট পিয়ার্সের কাছে ভারতীয় নদীতে ধরা হয়েছিল। 
প্রাচীন অ্যাসিরীয়রা এদেরকে "সি লুকাস্ট" (সামুদ্রিক পঙ্গপাল) বলে ডাকতো ও অস্ট্রেলিয়ায় এরা "প্রাউন কিলার" নামেই পরিচিত। তবে সাম্প্রতিক কালে কোথাও কখনো একে "থাম্ব স্প্লিটার" বলেও ডাকা হয়।
প্রায় ৪৫১ প্রজাতির চিংড়িবাহার আজ অবধি বিশ্বজুড়ে আবিষ্কৃত হয়েছে; সমস্ত জীবিত প্রজাতি ইউনিফেল্টা উপবর্গে অন্তর্ভুক্ত রয়েছে, প্রায় ১৯৩ মিলিয়ন বছর পূর্বে এদের উদ্ভব হয়েছিল।
চিংড়িবাহার মূলত গর্তস্থানে বাস করে, যেখানে তারা তাদের বেশিরভাগ সময় ব্যয় করে। গর্ত করার জন্য মাটি পছন্দের দিক দিয়ে চিংড়িবাহারের দুটি ভিন্ন ভাগ রয়েছে। এর একটি হলো স্পিয়ারিং এবং অন্যটি হলো স্ম্যামিং। স্পিয়ারিং প্রজাতিগুলো নরম পললভূমিতে তাদের আবাস তৈরি করে এবং স্মেশিং প্রজাতিগুলি শক্ত মাটিস্তর বা প্রবাল গহ্বরগুলিতে গর্ত তৈরি করে। এই দুটি বাসস্থান তাদের বাস্তুতন্ত্রের জন্য গুরুত্বপূর্ণ কারণ তারা প্রয়োজনের সময় পশ্চাদপসরণের স্থান এবং শিকার শিকারের জন্য স্থান হিসাবে এই গর্তগুলোকেই ব্যবহার করে
চিংড়িবাহারের চোখ দুটি নড়াচড়াযোগ্য ডাঁটাতে লাগানো থাকে এবং একে অপরের থেকে স্বাধীনভাবে চলাচল করতে পারে অর্থাৎ একই সাথে চোখদুটি দুটি ভিন্ন দিকে নজর দিতে পারে। প্রাণীজগতে এদের সবচেয়ে জটিল চোখ রয়েছে বলে মনে করা হয় এবং এখন পর্যন্ত আবিস্কৃত প্রাণীদের মধ্যে সবচেয়ে জটিল দর্শন পদ্ধতির তকমাটি এদেরই দখলে রয়েছে।
মস্কো আর্ট থিয়েটার

মস্কো আর্ট থিয়েটার হল মস্কোতে অবস্থিত একটি মঞ্চনাটকের কোম্পানি। ১৮৯৮ সালে রুশ মঞ্চনাটক অনুশীলনকারী কনস্তান্তিন স্তানিস্লাভ্‌স্কি নাট্যকার ও নির্দেশক ভ্লাদিমির নেমিরভিচ-দানচেঙ্কোর সাথে যৌথভাবে এটি প্রতিষ্ঠা করেন। এটি সে সময়ে মঞ্চনাটকের আধিপত্য স্থাপনকারী অতিনাটকীয়তার পরিবর্তে স্বভাবজাত মঞ্চনাটকের মঞ্চায়নের স্থান হিসেবে প্রতিষ্ঠিত হয়েছিল। এই থিয়েটারটি স্তানিস্লাভ্‌স্কির পদ্ধতি অনুসরণ করে নিয়মিত নাটক মঞ্চস্থ করত, যা অভিনয় জগত এবং আধুনিক মার্কিন মঞ্চনাটক ও নাটকের বিকাশে খুবই প্রভাবশালী হিসেবে বিবেচিত হয়।
মস্কো আর্ট থিয়েটার মঞ্চস্থ নাটকের বছরের ক্রম অনুযায়ী তালিকা নিচে দেওয়া হল।
ছোট মাকড়মার

ছোট মাকড়মার (Arachnothera longirostra) দীর্ঘ ঠোঁটের মধুপায়ী ও মাকড়শাভুক পাখি। এ পাখির ইংরেজি নাম Little Spiderhunter। প্রধানত ভুটান, ব্রুনেই, চীন, কম্বোডিয়া, ভারত, লাওস, মালয়েশিয়া, ফিলিপাইন, মিয়ানমার, থাইল্যান্ড, ভিয়েতনাম ও ইন্দোনেশিয়াসহ বাংলাদেশের চট্টগ্রাম, পার্বত্য চট্টগ্রাম এবং বৃহত্তর সিলেটের চিরসবুজ বনে এদের বিস্তার। সারা পৃথিবীতে ১০ প্রজাতির মাকড়মার পাখি আছে, বাংলাদেশে রয়েছে দু’প্রজাতি। এরা হল দাগি মাকড়মার ও ছোট মাকড়মার।
জলপাই রঙের এই গায়ক পাখির দেহ দৈর্ঘ্য ১৬ সে.মি., ওজন ১৩ গ্রাম, ঠোঁটের দৈর্ঘ্য ৩.৪ সে.মি.। প্রাপ্তবয়স্ক পাখির পুরো পিঠ জলপাই রঙের। লেজ কালচে বাদামি, লেজের আগা সাদা। গাল ধূসরাভাব, গলা সাদা, দেহতলের অবশেষ ফিকে হলুদ। চোখ বাদামি, লম্বা বাঁকানো ঠোঁট শিঙ বাদমি। ছেল ও মেয়ে পাখি দেখতে অভিন্ন। বাংলাদেশের সুলভ আবাসিক পাখি এবং বাংলাদেশ বন্যপ্রাণী আইনে এই পাখি সংরক্ষিত।
এর প্রাকৃতিক আবাসগুলি হলো উপ-ক্রান্তীয় বা গ্রীষ্মমণ্ডলীয় আর্দ্র নিম্নভূমি বন, উপশহর বা গ্রীষ্মমণ্ডলীয় ম্যানগ্রোভ বন এবং উপ-ক্রান্তীয় বা ক্রান্তীয় আর্দ্র মন্টেন বন। এটি সাধারণত ক্যানোপির নিচে পাওয়া যায়। এগুলি উদ্যানেও পাওয়া যায়, বিশেষত ফুলের দ্বারা আকৃষ্ট হয় যা অমৃত ফল দেয়।
সাধারণত একা কিংবা জোড়ায় থাকে। বৃক্ষতলে জন্ম নেয়া লতাগুল্মের ঝোপে এরা খাবার খোঁজে। খাবার তালিকায় আছে ফুলের মধু, মাকড়সা এবং ছোট পোকা। খাবার খোঁজার সময় এরা অবিরতভাবে ডাকে। মে-আগস্ট মাসে কলাপাতা অথবা অন্য কোন বড় পাতার নিচে ছন, ঘাস ও পাত দিয়ে বাসা বানিয়ে ডিম পাড়ে। ডিম বাদামি ছোপসহ পাটকিলে সাদা থেকে স্যামন -বেগুনী। ডিমের সংখ্যা ২-৩টি। উভয় পাখি মিলে ডিমে তা দেয় এবং ছানা পালন করে।
খয়রাগাল শালিক

খয়রাগাল শালিক ("Agropsar philippensis") স্টারনিডি পরিবারের একটি শালিক প্রজাতি। সাধারণত খয়রাগাল শালিক জাপান এবং স্যাখালিন ও কুরিলেস রাশিয়ান দ্বীপপুঞ্জগুলোতে বংশবৃদ্ধি করে; তবে শীতকালে তাইওয়ান, ফিলিপাইন এবং উত্তর বোর্নিওতে বংশবৃদ্ধি করে থাকে।
পূর্বে এদেরকে স্টারনাস (Sturnus) গণের অন্তর্ভুক্ত করা হতো। কিন্তু পরবর্তীতে ২০০৮ সালে প্রকাশিত দুটি আণবিক ফাইলোজেনেটিক গবেষণার ফলাফলের ভিত্তিতে বর্তমানে খয়রাগাল শালিককে অ্যাগ্রোপসার গণে অন্তর্ভুক্ত করা হয়।
বাংলাদেশের জন্য এটি একটি নতুন প্রজাতির পাখি এবং নতুন প্রজাতির শালিক। ইংরেজি নাম Chestnut-cheeked Starling এর সঙ্গে সাদৃশ্য রেখে পাখিটির খয়রাগাল শালিক নামকরণ করা হয়েছে। ভারতীয় উপমহাদেশে দুইবার শালিকের এ প্রজাতিটিকে দেখা গিয়েছে। ভারতে আসামে ২৮ মার্চ ২০০৬ সালে একটি পুরুষ খয়রাগাল শালিক দেখা গিয়েছিল।
খয়রাগাল শালিক প্রজননকালীন সময় কাটায় জাপানের কয়েকটি দ্বীপে এবং ফিলিপাইনে বাকী সময় বসবাস করে। এরা মূলত একপ্রকার পরিযায়ী পাখি। ফিলিপাইনস দ্বীপমালা প্রধানত এদের শীতকালীন আবাসস্থল। তবে তাইওয়ান, মালয়েশিয়া, হংকং এবং দক্ষিণ কোরিয়াতেও এ পাখি দেখা গিয়েছে। সেপ্টেম্বর মাসের শেষের দিকে এরা প্রজননভূমি জাপান ছেড়ে যায় এবং এপ্রিল-মে মাসে আবার সেখানে ফিরে আসে।
সাধারণত এই শালিক বন, গ্রামের জঙ্গলে, শহরের কাছে ঘন গাছে বিচরণ করে। গাছের ফোকরে বাসা বানায়। তবে জাপানে কাঠের বক্সেও বাসা বানাতে দেখা গেছে। এপ্রিল-মে মাসে বাসা তৈরি করে এবং ডিম পাড়ে। প্রজনন মৌসুমের পর জোড়া বিচ্ছিন্ন হয়ে যায়।
মাইক্রোসফট এজ

মাইক্রোসফট এজ হচ্ছে মাইক্রোসফট এর উন্নয়নকৃত একটি ওয়েব ব্রাউজার। এটি সর্বপ্রথম ২০১৫ সালে উইনডোজ ১০ ও এক্সবক্স ওয়ান এর জন্য মুক্তি পায়। এরপর ২০১৭ সালে অ্যান্ড্রয়েড ও আইওএস অপারেটিং সিস্টেমের জন্য মুক্তি পায়। এটি ম্যাক অপারেটিং সিস্টেমের জন্য মুক্তি পায় ২০১৯ সালে।
এজের সাথে কর্টানা ইন্টিগ্রেশন করা হয়েছে এবং মাইক্রোসফট স্টোরের এক্সটেনশন হোস্ট করা হয়েছে। ইন্টারনেট এক্সপ্লোরার থেকে ভিন্নতা হচ্ছে এজ পূর্বের অ্যাক্টিভএক্স এবং বিএইচও প্রযুক্তি সমর্থন করে না।
মূলত, ব্লিঙ্ক এবং ভি ৮ ইঞ্জিন ব্যবহার করে ২০১২ সালে মাইক্রোসফটের নিজস্ব এজএইচটিএমএল এবং চক্র ইঞ্জিন দিয়ে নির্মিত এজকে একটি ক্রোমিয়াম ভিত্তিক ব্রাউজার হিসাবে পুনর্নির্মাণ করা হয়েছিল। এই পরিবর্তনের অংশ হিসাবে, মাইক্রোসফট উইন্ডোজ ১০ ছাড়াও ক্রোমিয়াম-ভিত্তিক এজগুলোর পূর্বের বিল্ডগুলো উইন্ডোজ ১৯, ৮, ৮.১ এবং ম্যাকওএসে উপলব্ধ করেছে। মাইক্রোসফট প্রথম ক্রোমিয়াম-ভিত্তিক এজ সংস্করণ প্রকাশ করেছে ১৫ জানুয়ারী, ২০২০ -এ।
স্ট্যাটকাউন্টারের মতে, আগস্ট ২০১৯ এজের (কম্পিউটার) ইন্টারনেট এক্সপ্লোরার (আইই) এর বাজার শেয়ারকে ছাড়িয়ে গেছে, চতুর্থ স্থানে রয়েছে এজ এবং পঞ্চম স্থানে আইই। আইই এর শেয়ার হ্রাস পাওয়ার সময়, এজ এর কোনও একক সংস্করণ ইন্টারনেট এক্সপ্লোরার ১১ এর চেয়ে বেশি জনপ্রিয়তা অর্জন করেনি। এই ট্রেন্ড অনুসারে, এজের বাজারের শেয়ার আইই থেকে কম রয়েছে। যাইহোক, এজ এবং আইই এর মার্কেট শেয়ারের সংমিশ্রণে মাইক্রোসফটের ব্রাউজারযুক্ত পিসি ব্রাউজারের মার্কেট শেয়ারে তৃতীয়, ক্রোম প্রথম এবং ফায়ারফক্স দ্বিতীয় অবস্থানে রয়েছে। এজ এর মোবাইল সংস্করণগুলি অ্যান্ড্রয়েড এবং আইওএসের জন্য বিদ্যমান, তবে তারা বাজারে তেমন প্রতিযোগিতা করেতে পারে নি। মাইক্রোসফ্ট কনসোলগুলিতে, এজ আইই কে প্রভাবশালী ব্রাউজার হিসাবে প্রতিস্থাপন করেছে।
অঞ্চলভিত্তিতে বাজারের শেয়ারের পরিমাণে পরিবর্তিত হয়। সপ্তাহের কিছু দিন, এজ পিসিতে মার্কিন যুক্তরাষ্ট্রে ১০.০২% ভাগ নিয়ে দ্বিতীয় স্থান অর্জন করে, যখন পুরো মাসের জন্য এটির ৮.৬১% ভাগ থাকে, ফায়ারফক্সের পরে তৃতীয় হয়।
রুপেল শকুন

রুপেল শকুন বা র‌্যাপেল গ্রিফন শকুন ("Gyps rueppelli") একটি বড় আকারের শকুন যা মধ্য আফ্রিকার সাহেল অঞ্চল জুড়ে পাওয়া যায়। আবাসন সংকট, ক্ষতিকর বিষক্রিয়া ও অন্যান্য কারণে বর্তমান এর জনসংখ্যা হ্রাস পাচ্ছে।
রুপেলের বিচরণ পরিসর আফ্রিকার সাহেল অঞ্চল জুড়ে বিস্তৃত যেখানে তাদেরকে তৃণভূমি, পর্বত এবং বনভূমিতে দেখা যায়। এই আবাসগুলিতে এটা এখন খুবই সাধারণ হয়ে গেছে যে রুপেল শকুনগুলো এই জায়গায়গুলোতে বিশেষত তাদের পরিসরের পশ্চিমাঞ্চলে ব্যাপকহারে হ্রাস পাচ্ছে। তুলনামূলকভাবে এরা ধীরগতির পাখি, গতিতে উড়তে পারে। তবুও প্রতিদিন এদেরকে ৬-৭ ঘণ্টা ধরে উড়ে বেড়াতে হয় এবং খাবার খুঁজে বের করার জন্য বাসা হতে দূর পর্যন্ত ভ্রমণ করতে হয়।
রুপেল শকুন অত্যন্ত সামাজিক ও দাঁড়িয়াল পাখি। বাসা বাঁধা এবং বড় বড় পালে খাবার খাওয়ার জন্য জমায়েত হয়ে থাকে।
এই প্রজাতির শকুনেরা সাধারণত একগামী হিসাবেই বিবেচিত, এরা আজীবনের জন্য প্রজনন জোড়া (দম্পতি) গঠন করে। জোড়া গঠনের পরে রুপেল জুটি একসাথে লাঠি, ঘাস এবং পাতা সংগ্রহ করে যা তারা অন্যের বাসা থেকে সংগ্রহ বা চুরি করে আনে। বাসা নির্মাণের পর পিতা-মাতা উভয়েই ৫৫ দিন ব্যাপী ধারাবাহিকভাবে ডিমে তা দেওয়ার কাজে অংশীদার হন। ডিম ফুটে ছানা বের হওয়ার পরে, বাবা-মা উভয়ই প্রায় ১৫০ দিন পর্যন্ত অপত্যের খাওয়াদাওয়া ও যত্ন নেন।
বাংলাদেশ–লাতভিয়া সম্পর্ক

বাংলাদেশ–লাতভিয়া সম্পর্ক বাংলাদেশ এবং লাটভিয়ার দ্বিপাক্ষিক সম্পর্কের কথা উল্লেখ করে। ১৯৯১ সালে লাতভিয়াকে স্বীকৃতি প্রদানকারী প্রথম দেশগুলির মধ্যে একটি বাংলাদেশ ছিল। দুই দেশের মধ্যে কূটনৈতিক সম্পর্ক আনুষ্ঠানিকভাবে ১৯৯৩ সালের ২১ জানুয়ারি শুরু হয়েছিল।
বাংলাদেশের পররাষ্ট্রমন্ত্রী ডা. দীপু মনি ২০১২ সালে রিগায় একটি সরকারী সফর করেছিলেন।
২০০৬ লাসে লাতভিয়ান পররাষ্ট্র মন্ত্রণলয়ের পররাষ্ট্রমন্ত্রী, নরম্যানস পেনেক তথ্য প্রবাহকে উন্নত করতে এবং উভয় দেশের গণমাধ্যমের প্রচারের জন্য দু'দেশের পররাষ্ট্র মন্ত্রণালয়ের মধ্যে নিয়মিত দ্বিপাক্ষিক সংলাপের উপর জোর দিয়েছিলেন। দুই লাত্ভীয় পর্যবেক্ষক ২০০৮ সালের বাংলাদেশ সাধারণ নির্বাচন পর্যবেক্ষণ করতে ইউরোপীয় কমিশনের প্রতিনিধি দলের অংশ নিয়েছিলেন।
২০০৩ সালে লাত্ভিয়ার প্রাক্তন রাষ্ট্রপতি ভাইরা ভাইক-ফ্রেইবার্গা শিক্ষা খাতকে বাংলাদেশের আগ্রহের প্রথম ক্ষেত্র হিসাবে অভিহিত করেছিলেন। বিজ্ঞান ও প্রযুক্তির উপরে জোর দিয়ে উচ্চতর শিক্ষায় সহযোগিতার জন্য লাটভিয়ার সাথে একটি সমঝোতা স্বাক্ষরের প্রস্তাব করেছে বাংলাদেশ। পাশাপাশি, উভয় পক্ষ সম্মিলিত গবেষণা গ্রহণ, যৌথ ডিগ্রি কার্যক্রম শুরু করা, বিনিময় কর্মসূচী প্রতিষ্ঠা করার লক্ষ্যে অংশীদারত্ব গঠনে সম্মত হয়েছে।
বাংলাদেশী তৈরি পোশাক, ওষুধজাতীয় পণ্য, সামুদ্রিক খাবার ইত্যাদি লাত্ভিয়ান বাজারে বিপুল সম্ভাবনাযুক্ত পণ্য হিসাবে চিহ্নিত করা হয়েছে। লাটভিয়া মূলত কৃষি-বাণিজ্য ক্ষেত্রে দ্বিপাক্ষিক বাণিজ্য ও বিনিয়োগ বাড়ানোর সম্ভাব্য উপায়গুলি অনুসন্ধানের জন্য বাংলাদেশে ব্যবসায়ী প্রতিনিধি দল পাঠাতে সম্মত হয়েছে।
বাংলাদেশ ও লাটভিয়া কৃষি খাতে সহযোগিতার বিষয়ে একটি সমঝোতা স্বাক্ষর করেছে, যার মধ্যে প্রাণিসম্পদ উৎপাদন, গবাদিপশু, ফসলের প্রজনন, অভ্যন্তরীণ এবং সামুদ্রিক মৎস্যজীবনের উপর বিশেষ দৃষ্টি রয়েছে।
উইন্ডোজ ১০ মোবাইল

উইন্ডোজ ১০ মোবাইল হলো বন্ধ মোবাইল অপারেটিং সিস্টেম, এটির উন্নয়ন করছে মাইক্রোসফট কোম্পানি৷ এটি প্রথম মুক্তি পায় ২০১৫ সালে ৷ এটি উইন্ডোজ ফোন ৮.১ এর উত্তরাধিকারী৷ কিন্তু মাইক্রোসফট দ্বারা পিসি অপারেটিং সিস্টেম উইন্ডোজ ১০ সংস্করণ হিসাবে বিক্রি করা হয়েছিল৷
উইন্ডোজ ১০ মোবাইল তার পিসির সমকক্ষীয় সহযোগিতার জন্য আরও সামঞ্জস্যপূর্ণ, লক্ষ্যবস্তু, সর্বজনীন উইন্ডোজ প্ল্যাটফর্ম অ্যাপ্লিকেশন, পাশাপাশি ক্ষমতা সমর্থিত, একটি বড় বহিরাগত প্রদর্শনের ডিভাইসগুলি সংযুক্ত করতে এবং মাউস এবং কীবোর্ড ইনপুট সাপোর্ট (পিসিএসের উইন্ডোজ এর স্মারক) সঙ্গে একটি ডেস্কটপ ইন্টারফেস ব্যবহার করে।
আশরাফ হোসেন

আশরাফ হোসেন (১৯৩৯ – ১৮ জুলাই ২০২০) বাংলাদেশ জাতীয়তাবাদী দলের একজন রাজনীতিবিদ এবং খুলনা-৩ ও বিলুপ্ত খুলনা-৭ আসনের সাবেক সাংসদ। তিনি ১৯৭৯, ১৯৯১, ফেব্রুয়ারি ১৯৯৬ ও ২০০১ সালের জাতীয় সংসদ নির্বাচনে নির্বাচিত সংসদ সদস্য ও জাতীয় সংসদের হুইপ হিসেবে দায়িত্ব পালন করেছিলেন।
১৯৩৯ সালে আশরাফ হোসেন কুমিল্লা জেলার ব্রাহ্মণপাড়া উপজেলার নাল্লা গ্রামে জন্মগ্রহণ করেন। প্রাথমিক শিক্ষা নাল্লা সরকারি প্রাথমিক বিদ্যালয় থেকে সম্পন্ন করে।
আশরাফ বাংলাদেশ জাতীয়তাবাদী দলের সাবেক যুগ্ম মহাসচিব। তিনি ছিলেন খুলনা জুট ওয়ার্কার্স ইনস্টিটিউটের সভাপতি। ১/১১-এর সময় সংস্কারপন্থী অভিযোগ থাকায় রাজনীতি থেকে দূরে আছেন তিনি। তিনি ১৯৭৯, ১৯৯১, ফেব্রুয়ারি ১৯৯৬ ও ২০০১ সালের জাতীয় সংসদ নির্বাচনে নির্বাচিত সংসদ সদস্য ও জাতীয় সংসদের হুইপ হিসেবে দায়িত্ব পালন করেছিলেন।
হোসেন ১৮ জুলাই ২০২০ ঢাকার একটি হাসপাতালে মৃত্যুবরণ করেন পরে তার গ্রামের বাড়ি কুমিল্লার ব্রাহ্মণপাড়া উপজেলার নাল্লা গ্রামে তাকে তার মা বাবার কবরের পাশে দাফন করা হয়। তিনি দীর্ঘদিন থেকে ডায়াবেটিস, হৃদরোগ ও বার্ধক্যজনিত রোগে ভুগছিলেন। বয়স হয়েছিল ৮১ বছর।
রাজ মরাল

রাজ মরাল ("সিগনাস সিগনাস") বা হোপার সোয়ান (whooper swan) উত্তর গোলার্ধের একটি বৃহত্তর মরাল প্রজাতি। এটি উত্তর আমেরিকার ট্রাম্পিটার মরালের ইউরেশিয়ান সহজাত এবং "সিগনাস" (মরাল) গণের একটি প্রজাতি। ১৬৭৬ সালে ফ্রান্সিস উইলুবি এবং জন রে এর পাখি সংক্রান্ত পাখি গবেষণায় এই মরালকে "এল্ক, হোপার বা বন্য মরাল" হিসাবে উল্লেখ করেছে। এর দ্বিপদী নামের cygnus শব্দটি নেওয়া হয়েছে লাতিন শব্দ swan হতে। বাংলা রাজমরাল নামটি Whooper Swan এর পারিভাষিক শব্দ যা এর নেপালি নাম মহারাজ হংস থেকে অনুপ্রাণিত।
রাজমরালের শারীরিক গঠন ও চেহারা কিছুটা তন্দ্রা মরালের মতো। তবে এটি বড় আকারের হয়, দৈর্ঘ্যে সাধারণত হয় এবং এর ডানার দৈর্ঘ্য প্রায়। সচরাচর এর শারীরিক মোট ভর হয়ে থাকে , পুরুষদের ক্ষেত্রে গড়ে যা প্রায় এবং স্ত্রীপ্রজাতির ক্ষেত্রে পর্যন্ত হয়ে থাকে। এখন পর্যন্ত সর্বোচ্চ ভরের মরালটি ডেনমার্কে পাওয়া গেছে। এটি ছিলো একটি পুরুষ মরাল এবং ভর ছিলো প্রায় । এদেরকে সবচেয়ে ভারী উড়ন্ত পাখিদের মধ্যে একটি বিবেচনা করা হয়। অন্যান্য আদর্শ পরিমিতি মতে, এদের উইং কর্ড , টার্সাস ও চঞ্চু হয়ে থাকে।
বিশালদেহী এ পরিযায়ী পাখিটি সাধারণত গ্রীষ্মে দক্ষিণ ইউরেশিয়ায় বসবাস করে। এবং শীতে বংশবৃদ্ধির জন্য পশ্চিম দিকে মাইগ্রেট করে। সাধারণত এরা বেশিরভাগ সময় ৮ হাজার ফুট উচ্চতায় উড়ে বেড়ায়, যদিও ২৭ হাজার ফুট উচ্চতায়ও এদের উড়তে দেখা গেছে।
সাজিটা (জ্যামিতি)

জ্যামিতিতে যে কোন বৃত্তচাপের কেন্দ্র থেকে এর ভিত্তির দূরত্বকে সাজিটা ("sagitta" বা "sag") বলা হয়। এই শব্দটি স্থাপত্যবিদ্যায় নির্দিষ্ট উচ্চতা বা দূরত্বে স্প্যানিংয়ের প্রয়োজনে বৃত্তচাপের হিসাব কার্যে ব্যাপকহারে ব্যবহৃত হয়। এছাড়া আলোক বিজ্ঞানে গোলীয় দর্পণ ও লেন্সের গভীরতা নির্দেশ করতেও এর প্রয়োগ করা। শব্দটি সরাসরি ল্যাটিন থেকে এসেছে যার অর্থ শর বা তীর।
ধরাযাক, কোন বৃত্তচাপের গভীরতা বা উচ্চতা formula_1, বৃত্তচাপের বা সংশ্লিষ্ট বৃত্তের ব্যাসার্ধ formula_2 এবং বৃত্তচাপের প্রান্তবিন্দু দুটিকে সংযোগকারী রেখা তথা জ্যা এর অর্ধাংশের দৈর্ঘ্য formula_3।
এখন, formula_3 ও formula_5 একটি সমকোণী ত্রিভুজের সমকোণ সংলগ্ন দুই বাহু এবং formula_6 ঐ ত্রিভুজের অতিভূজ হওয়ায় পিথাগোরাসের উপপাদ্য হতে পাই—
এই সমীকরণকে পুনর্বিন্যাস করে নিম্নোক্ত সমীকরণ তিনটি পাওয়া যাবে— 
এছাড়াও ভারসাইন ফাংশন থেকেও সাজিটার পরিমাপ করা যায়। যেমন—একক বৃত্তের ক্ষেত্রে বৃত্তচাপের স্প্যান কোণ হলে এবং বৃত্তচাপটি ভারসাইনের অনুরূপ হলে সাজিটার পরিমাপ হবে—
সাজিটার দৈর্ঘ্য ব্যাসার্ধের তুলনায় ক্ষুদ্র হলে নিচের সূত্র থেকে এর আসন্ন মান পাওয়া যায়:
বিপরীতক্রমে, সাজিটা ছোট হলে এবং সাজিটা, ব্যাসার্ধ ও অর্ধ-জ্যা এর দৈর্ঘ্য জানা থাকলে বৃত্তচাপ-দৈর্ঘ্য formula_13 এর আসন্ন মান নির্ণয়ে নিম্নোক্ত সূত্র প্রয়োগ করা যেতে পারে—
এই সূত্রটি চিনা গণিতবিদ শেন কুওর জানা ছিল। দুই শতাব্দী পরে গুও শৌজিং চাপ-দৈর্ঘ্য নির্ণয়ের ক্ষেত্রে সাজিটার সাথে সম্পর্কযুক্ত আরো নিখুঁত একটি সূত্রের উন্নয়ন ঘটান।
বাঁকা-চ্যাপ্টা কাঠামো যেমন— বাঁকা দেয়াল, বৃত্তচাপ আকৃতির ছাদ ও সেতু নির্মাণসহ অন্যান্য অসংখ্য কাজে স্থপতি, প্রকৌশলী এবং ঠিকাদারেরা এই সমীকরণসমূহ প্রয়োগ করেন।
এছাড়া পদার্থবিজ্ঞানে ত্বরিত কণার বক্রতার ব্যাসার্ধ নির্ণয়ে জ্যা-দৈর্ঘ্যসহ সাজিটাও ব্যবহার করা হয়। বিশেষকরে, বুদবুদ চেম্বার পরীক্ষণে ক্ষয় কণাসমূহের ভরবেগ নির্ণয়ে এটা ব্যবহৃত হয়।
লক্ষ্মণ সারস

লক্ষ্মণ সারস বা দারু হলো একটি সারস প্রজাতি। এর বৈজ্ঞানিক নাম "গ্রুস গ্রুস"। এটি ইউরেশীয় ক্রেন নামে পরিচিত। এটি মূলত Gruidae পরিবারের একটি সারস প্রজাতি। বাংলা নামটি নেওয়া হয়েছে এর নেপালি নাম লক্ষণ সারস থেকে।
দারুর প্রথম আনুষ্ঠানিক বর্ণনাটি করেছিল সুইডিশ প্রকৃতিবিদ কার্ল লিনিয়াস। ১৭৫৮ সালে তার "সিস্টেমা ন্যাচার" গ্রন্থের দশম সংস্করণে "Ardea grus" দ্বিপদী নামে লক্ষ্মণ সারসকে উল্লেখ করেন। বর্তমান এটি গ্রাস গণের অন্তর্ভুক্ত। মূলত লিনিয়াসের পর ১৭৬০ সালে ফরাসি প্রাণীবিদ মাথুরিন জ্যাক ব্রিসন এই অন্তর্ভুক্তি করেছিলেন। "Grus" হচ্ছে "crane" বা সারসের লাতিন প্রতিশব্দ।
লক্ষ্মণ সারস বা দারু একটি বৃহৎ, সুশৃঙ্খল পাখি এবং একটি মাঝারি আকারের সারস। এর পায়ের দৈর্ঘ্য এবং উইং স্প্যানের দৈর্ঘ্য প্রায় । দৈহিক ভর প্রায় এর মধ্যে হয়ে থাকে।
শীত ও গ্রীষ্মে অনুকূল আবাসস্থলের সন্ধানে মাইগ্রেশন কালে ইউরেশিয়ান ক্রেন ৩৩ হাজার ফুট উচ্চতা স্পর্শ করে। গীষ্মে এরা দক্ষিণ ইউরোপ এবং এশিয়ায় বসবাস করে। শীত আসতেই হিমালয় পেরিয়ে উত্তর আফ্রিকায় পাড়ি জমায়। যা প্রাণীজগতের দীর্ঘতম মাইগ্রেশনগুলোর একটি।
ভায়াকম ১৮ মোশন পিকচার্স

ভায়াকম১৮ স্টুডিওজ হচ্ছে মুম্বইয়ে অবস্থিত ভায়াকম ১৮-এর (একটি ভায়াকমসিবিএস এবং নেটওয়ার্ক ১৮-এর যৌথ উদ্যোগ) একটি সহায়ক কোম্পানি। এটি ভারতের প্রথম স্টুডিও মডেল ভিত্তিক গতি চিত্র এবং একটি বিষয়বস্তু উৎপাদন ব্যবসা, যেখানে একটি ক্রিয়াকলাপ অধিগ্রহণ, উৎপাদন, সিন্ডিকেশন, বিপণন জড়িত এবং বিশ্বব্যাপী পূর্ণ দৈর্ঘ্যের বৈশিষ্ট্যপূর্ণ চলচ্চিত্রের পাশাপাশি কেবল ডিজিটাল চলচ্চিত্র, ওয়েব সিরিজ, স্বল্পদৈর্ঘের চলচ্চিত্র বিতরণ করা হয়। ভায়াকমের অর্ধেক কোম্পানির মালিকানার কারণে, ভায়াকম ১৮ ২০১১ সালে মুক্তিপ্রাপ্ত "" পর থেকে ভারত, বাংলাদেশ এবং শ্রীলঙ্কায় মুক্তিপ্রাপ্ত প্যারামন্ট পিকচার্সের বিভিন্ন চলচ্চিত্র পরিবেশন করে থাকে।
উইলিয়াম রাদিচে

উইলিয়াম রাদিচে (১৯৫১ - ১০ নভেম্বর ২০২৪) ছিলেন একজন কবি, লেখক এবং অনুবাদক। তিনি লন্ডন বিশ্ববিদ্যালয়ের স্কুল অফ ওরিয়েন্টাল এবং আফ্রিকান স্টাডিজের বাংলার একজন সিনিয়র প্রভাষক।
তাঁর গবেষণা ছিল মূলত বাংলা ভাষা ও সাহিত্য নিয়েই। তিনি রবীন্দ্রনাথ ঠাকুর এবং মাইকেল মধুসূদন দত্তের বেশ কয়েকটি বাংলা রচনা অনুবাদ করেছেন।
উইলিয়াম রাদিচে রবীন্দ্রনাথ ঠাকুরের "দেবতার গ্রাস" রচনাটিকে একটি অপেরা গীতিনাট্যে রূপান্তর করেছিলেন, যা Snatched by the Gods নামে সংগীত রূপে প্রকাশ করে পরম বীর। তিনি বার্নার্ড হিউজেসের শিশু অপেরা "চিঞ্চা-চাঞ্চা-চুরু" বা "দ্য ওয়েভারস ওয়েডিং"এর জন্যেও একটি গীতিনাট্য লিখেছেন।
তিনি তাঁর সর্বশেষ দুটি বই দ্য থিয়েটার রয়্যাল (২০০৪) এবং গ্রিন, রেড, গোল্ড হতে একটি উপন্যাসের আট বিভাগ (১৯৭৪), স্ট্রাইভিংস (১৯৮০), লারিং আকাশ (১৯৮৫) এবং উপহার (২০০২) থেকে নয়টি খণ্ড প্রকাশ করেছেন। এটির প্রসঙ্গে এএন উইলসন দ্য ডেইলি টেলিগ্রাফকে অত্যাশ্চর্য বলে সম্বোধন করেছিলেন। তিনি মীরা রানী দেবী রচিত অনুবাদকৃত ঠাকুর কবিতার সংকলন, উচ্চতর উচ্চতায় উচ্চারণ করেছিলেন। এ.এন. উইলসন দ্য ডেইলি টেলিগ্রাফকে এটিকে অত্যাশ্চর্য বলে আখ্যায়িত করেছিলেন। তিনি মীরা রানী দেবী রচিত অনুবাদকৃত ঠাকুর কবিতার সংকলন, উচ্চতর উচ্চতায় উচ্চারণ করেছিলেন। তিনি মীরা রানী দেবী রচিত অনুবাদকৃত ঠাকুর কবিতার সংকলনেও ভূমিকা রেখেছিলেন।
২০০২ সালে, তিনি পি. লালের মহাভারতের চলমান ট্রান্সক্রিয়াশন থেকে নির্বাচিত তাঁর নিজস্ব পছন্দমতো ১১২টি মিথের সংকলন "ভারতের পুরাণ ও কিংবদন্তি" (৭৮৪ পৃষ্ঠা) প্রকাশ করেন। প্রধান হিন্দু পৌরাণিক কাহিনীগুলির পাশাপাশি তিনি মুসলিম, বৌদ্ধ, জৈন, সিরিয়ান খ্রিস্টান এবং উপজাতির উৎস থেকে প্রাপ্ত কিংবদন্তি এবং লোককাহিনীকে অন্তর্ভুক্ত করেছেন। প্রধান হিন্দু পৌরাণিক কাহিনী গুলির পাশাপাশি তিনি মুসলিম, বৌদ্ধ, জৈন, সিরিয়ান খ্রিস্টান এবং উপজাতির উৎস থেকে প্রাপ্ত জনশ্রুতি এবং লোক কাহিনীকেও এতে অন্তর্ভুক্ত করেছেন।
তাঁর মাতা বেটি রাদিচেও ছিলেন একজন সম্পাদক এবং অনুবাদক।
১৯৮৮ সালে উইলিয়াম রেডিস লন্ডন বিশ্ববিদ্যালয়ের এসওএএস-এ যোগ দিয়েছিলেন বাংলায় প্রভাষক হিসাবে এবং ১৯৯৯ থেকে ২০০২ সাল পর্যন্ত সিনিয়র প্রভাষক এবং দক্ষিণ ও দক্ষিণ পূর্ব এশিয়া অধ্যয়ন বিভাগীয় প্রধান ছিলেন। এক বছরের সাব্বটিকাল ২০০২-২০০৩ এর পরে, তিনি সিনিয়র প্রভাষক হিসাবে ফিরে আসেন, গবেষণা এবং গবেষণার তদারকিতে মনোনিবেশ করেন।
William Radice's Main Publications include:
বালাজী মোশন পিকচার্স

বালাজী মোশন পিকচার্স হচ্ছে বালাজী টেলিফিল্মস লিমিটেডের সম্পূর্ণ মালিকানাধীন একটি সহায়ক কোম্পানি, যা শোভা কাপুর এবং তার মেয়ে একতা কাপুর দ্বারা প্রতিষ্ঠিত একটি ভারতীয় চলচ্চিত্র প্রযোজনা এবং বিতরণ কোম্পানি। মুম্বই ভিত্তিক এই কোম্পানিটি মূলত হিন্দি চলচ্চিত্রের প্রযোজনা এবং বিতরণ করে। এই কোম্পানির চেয়ারম্যান হলেন প্রাক্তন বলিউড অভিনেতা জিতেন্দ্র কাপুর।
মুম্বইয়ের অন্ধেরি পশ্চিমের নিউ লিঙ্ক রোডের বালাজী হাউসে মুম্বইয়ের বালাজী মোশন পিকচার্সের কার্যালয় অবস্থিত। এটি অন্ধেরি পশ্চিমের প্রধান কার্যালয় থেকে তাদের কার্যক্রম পরিচালনা করে; এছাড়াও ফিল্ম সিটি এবং মুম্বইয়ের অন্যান্য অবস্থানে এদের স্টুডিও রয়েছে। স্টুডিও সুবিধার ক্ষেত্রে, বালাজী মোশন পিকচার্স মুম্বইয়ের অন্যতম বৃহত্তম চলচ্চিত্র নির্মাতা প্রতিষ্ঠান।
অপুংজনি

অপুংজনি বা পারথেনোজেনেসিস (;
গ্রীক শব্দ + হতে ) হলো অযৌন প্রজননের একটি প্রাকৃতিক রূপ যাতে গর্ভাধান ছাড়াই ভ্রূণের বৃদ্ধি এবং বিকাশ ঘটে। প্রাণীদের ক্ষেত্রে পার্থেনোজেনেসিস অর্থ হলো একটি অনিষিক্ত ভ্রুণকোষ থেকে ভ্রূণের বিকাশ হওয়া। উদ্ভিদে পার্থেনোজেনেসিস হলো এপোমিক্সিসের একটি অঙ্গীভূত প্রক্রিয়া।
পার্থেনোজেনেসিস প্রাকৃতিকভাবে কিছু উদ্ভিদে দেখা যায়, কিছু অমেরুদণ্ডী প্রাণী প্রজাতি (নেমাটোডা, ওয়াটার ফ্লিয়া, কিছু বিচ্ছু, এফিডস, কিছু মাইট, কিছু মৌমাছি, কিছু ফসমিডা এবং পরজীবী বর্জ্য) এবং কয়েকটি মেরুদণ্ডী (যেমন কিছু মাছ, উভচর প্রাণী, সরীসৃপ এবং খুবই অল্পসংখ্যক পাখি) প্রাণীতেও পার্থেনোজেনেসিস দেখা যায়।
এই জাতীয় প্রজনন মাছ এবং উভচর সহ কয়েকটি প্রজাতিতে কৃত্রিমভাবে প্রয়োগ করা হয়েছে।
উচ্চ শ্রেণির উদ্ভিদে সাধারণত ডিম্বাণুর সাথে শুক্রাণুর মিলন তথা নিষেকের মাধ্যমে ভ্রুণ সৃষ্টি হয়ে থাকে। কিন্তু কোনো কোনো ক্ষেত্রে ডিম্বাণু নিষিক্ত না হয়ে সরাসরি ভ্রুণ সৃষ্টি করে থাকে। এ ধরনের প্রজননই হলো অপুংজনি। গ্রিক শব্দ পার্থেনোস অর্থ ‘কুমারী’ ও জেনেসিস অর্থ ‘সৃষ্টি’। এ প্রক্রিয়ায় একটি ডিম্বাণু শুক্রাণুর মাধ্যমে নিষিক্ত না হয়ে একটি ভ্রূণে বিকশিত হয়। এখানে সঙ্গীর কোনো ভূমিকা থাকে না।
পারথেনোজেনেসিস প্রধানত দুইপ্রকার
সাজিটা (আলোকবিজ্ঞান)

বিশেষকরে আলোকীয় সামগ্রী (যেমন:- টেলিস্কোপ, অণুবীক্ষণযন্ত্র, লেন্স) তৈরির কারখানায় সাজিটা ( "sagitta" বা "sag") বলতে আলোকীয় বক্রতার নিমিত্তে কোন কাঁচ খণ্ড থেকে অপসারিত কাঁচের পরিমাপকেই সাধারণত বোঝানো হয়। আর আলোকবিজ্ঞানের ভাষায় উত্তল বা অবতল যেকোন বক্রতার ক্ষেত্রে বক্রতার শীর্ষবিন্দু থেকে বক্রতার (বক্ররেখার) প্রান্তবিন্দু দুটির সংযোজক সরল রেখার মধ্যবিন্দুর দূরত্বই সাজিটা। বক্রতার ব্যাসার্ধের কেন্দ্রীয় অবস্থান শনাক্তের জন্য সাজিটা গুরুত্বপূর্ণ।
নিম্নোক্ত সূত্রের মাধ্যমে এর আসন্ন মান বের করা যায়।
এখানে, formula_2 হল আলোকীয় পৃষ্ঠতলের বক্রতার ব্যাসার্ধ। সাজিটা formula_3 হল অক্ষ হতে formula_4 দূরত্বে আলোকীয় অক্ষ বরাবর শীর্ষবিন্দু থেকে পৃষ্ঠতলের সরণ।
আসন্ন মান নির্ণয়ের সূত্র এবং সঠিক সূত্রটি সম্পর্কে ভাল ধারণা এখান থেকে পেতে পারেন।
যেসব আলোকীয় পৃষ্ঠতল গোলক বা সিলিন্ডার কোনটিরই অংশ নয় সে জাতীয় পৃষ্ঠকে অ্যাস্ফেরিক পৃষ্ঠ বলা হয়। অ্যাস্ফেরিক পৃষ্ঠের পরিলেখ বা প্রোফাইল এমন বিশেষভাবে ডিজাইন করা হয় যাতে এর সাজিটাকে নিম্নোক্ত সমীকরণ দিয়ে বর্ণনা করা যায়—
এখানে, formula_6 হল formula_7তে অর্থাৎ শীর্ষবিন্দুতে পরিমাপকৃত কনিক ধ্রুবক। formula_8 সহগগুলো formula_9 এবং formula_6 দ্বারা নির্ধারিত অক্ষীয় প্রতিসম বর্গীয় পৃষ্ঠ (quadric surface) থেকে বিবেচনাধীন পৃষ্ঠতলের বিচ্যুতিকে বর্ণনা করে।
সিদ্ধার্থ শুক্লা

সিদ্ধার্থ শুক্লা (১২ ডিসেম্বর ১৯৮০ – ২ সেপ্টেম্বর ২০২১) মুম্বইয়ের একজন ভারতীয় টেলিভিশন অভিনেতা মডেল এবং উপস্থাপক ছিলেন। তিনি ২০০৮ সালের ধারাবাহিক "বাবুল কা অঙ্গন ছুটে নায়" অভিনয়ের মাধ্যমে টেলিভিশন জগতে অভিষেক করেছিলেন। অতঃপর তিনি "লাভ ইউ জিন্দেগী", "বালিকা বধু" এবং "দিল সে দিল তাকের" মতো ধারাবাহিকের মূল চরিত্রে অভিনয় করার মাধ্যমে জনপ্রিয়তা অর্জন করেছিলেন। এছাড়াও তিনি "ঝলক দিখলা যা ৬", "" এবং "বিগ বস ১৩"-এর মতো রিয়্যালিটি অনুষ্ঠানে অংশগ্রহণ করেছিলেন; যার মধ্যে ফিয়ার ফ্যাক্টর: খতরোঁ কে খিলাড়ি ৭-এর শিরোপা জয়লাভ করেছিলেন।
২০১৪ সালে, সিদ্ধার্থ হাম্পটি শর্মা কি দুলহনিয়ায় অঙ্গদ নামে একটি পার্শ্ব চরিত্রে অভিনয়ের মাধ্যমে বলিউডে অভিষেক করেছিলেন।
সিদ্ধার্থ মুম্বইয়ে জন্মগ্রহণ করেছিলেন। তার পিতা অশোক শুক্লা ভারতীয় রিজার্ভ ব্যাঙ্কের একজন পুর প্রকৌশলী ছিলেন এবং তার মা রিতা শুক্লা। তার দুইজন বড় বোন রয়েছে। তার পরিবার মূলত উত্তর প্রদেশের এলাহাবাদের বাসিন্দা। সিদ্ধার্থ মুম্বইয়ের সেন্ট জাভিয়ার্স হাই স্কুল থেকে তার স্কুল পড়াশোনা করেছিলেন এবং পরবর্তীতে রচনা সংসদ স্কুল অফ ইন্টিরিয়র ডিজাইন থেকে ইন্টেরিয়র ডিজাইনে ডিগ্রি অর্জন করেছিলেন। সিদ্ধার্থ এক সাক্ষাৎকারে জানিয়েছিলেন যে, তিনি শিশুকালে একজন একজন অ্যাথলেটিক শিশু ছিলেন এবং টেনিস এবং ফুটবল খেলায় তিনি তার স্কুলের প্রতিনিধিত্ব করেছিলেন।
২০০৮ সালে, টেলিভিশন ধারাবাহিক "বাবুল কা অঙ্গন ছুটে না"য় প্রধান চরিত্রে অভিনয়ের মধ্য দিয়ে তিনি ছোট পর্দায় অভিষেক করেছিলেন। পরবর্তীতে তিনি "জানে পেহচানে সে ইয়ে আজনবি", "লাভ ইউ জিন্দেগী" এবং "বালিকা বধুর" মতো ধারাবাহিকে অভিনয় করেছিলেন। ২০১৩ সালে, সিদ্ধার্থ জনপ্রিয় নৃত্যানুষ্ঠান "ঝলক দিখলা যার" ৬ষ্ঠ আসরে একজন প্রতিযোগী হিসেবে অংশ নিয়েছিলেন।
২০১৪ সালের জানুয়ারি মাসে, একটি সংবাদে জানা গিয়েছিল যে সিদ্ধার্থ ভারতীয় চলচ্চিত্র পরিচালক ও প্রযোজক করণ জোহরের প্রযোজনা কোম্পানি ধর্মা প্রোডাকশনের সাথে একটি ৩টি চলচ্চিত্রের জন্য একটি চুক্তি স্বাক্ষর করেছিলেন। পরের বছর, সিদ্ধার্থ ধর্মা প্রোডাকশনের প্রণয়ধর্মী হাস্যরসাত্মক চলচ্চিত্র "হাম্পটি শর্মা কি দুলহনিয়ায়" অঙ্গদ বেদী (যিনি একজন এনআরআই ডাক্তার) নামে একটি পার্শ্ব চরিত্রে অভিনয়ের মাধ্যমে বলিউডে আত্মপ্রকাশ করেছিলেন। উক্ত চলচ্চিত্রে তিনি তার অভিনয়ের জন্য বহু সমালোচকদের প্রশংসা কুড়িয়েছিলেন এবং ২০১৫ সালে তিনি সেরা নবাগত পার্শ্ব চরিত্র (পুরুষ) বিভাগের স্টারডাস্ট পুরস্কার জয়লাভ করেছিলেন।
২০১৪ সালে, তিনি অপরাধমূলক অনুষ্ঠান "সাবধান ইন্ডিয়ার" একটি পর্বে উপস্থাপকের চরিত্রে অভিনয় করেছিলেন। এছাড়াও, তিনি ২০১৪ সালে, একটি পানীয় এবং ড্রাইভের মামলার মুখোমুখি হয়েছিলেন, যার কারণে কিছু সময়ের জন্য তার ড্রাইভিং লাইসেন্সটি জব্দ করে রাখা হয়েছিল। ২০১৬ সালে, তিনি স্টান্টভিত্তিক আপাতবাস্তব অনুষ্ঠান ""-এ অংশ নিয়েছিলেন; যেখানে তিনি প্রথম দিকের সপ্তাহে অপনীত হলেও পুনরায় ফিরে এসে অনুষ্ঠানের শিরোপা জয়লাভ করেছিলেন।
২০১৯ সালে, তিনি কালার্সে সম্প্রচারিত জনপ্রিয় রিয়ালিটি "বিগ বসের" ত্রয়োদশ আসরে একজন প্রতিযোগী হিসেবে অংশগ্রহণ করেছিলেন; যেখানে তিনি শিরোপা জয়লাভ করেছিলেন।
পার্বতীপুর–পঞ্চগড় রেলপথ

পার্বতীপুর–পঞ্চগড় রেলপথ বাংলাদেশের দিনাজপুর জেলার পার্বতীপুর জংশন রেলওয়ে স্টেশন থেকে পঞ্চগড় জেলার বীর মুক্তিযোদ্ধা সিরাজুল ইসলাম রেলওয়ে স্টেশন (পঞ্চগড়) পর্যন্ত একটি সচল রেলপথ। ব্রিটিশ আমলে পার্বতীপুর-রুহিয়া ও পাকিস্তান আমলে রুহিয়া-পঞ্চগড় পর্যন্ত তৈরি এ রেলপথটি বর্তমানে বাংলাদেশ রেলওয়ে পরিচালনা ও রক্ষণাবেক্ষণ করে।
চিলাহাটি–পার্বতীপুর–সান্তাহার–দর্শনা রেলপথের পার্বতীপুর থেকে রুহিয়া পর্যন্ত প্রথমে রেলপথ স্থাপন করা হয়। পরে পাকিস্তান আমলে ১৯৬৭ সালে রুহিয়া থেকে পঞ্চগড় পর্যন্ত এই রেলপথ সম্প্রসারণ করা হয়।
বাংলাদেশসহ পাঁচ দেশের সাথে ব্যবসা-বাণিজ্যের সাথে পর্যটনের ব্যাপক সম্ভাবনা রয়েছে বাংলাবান্ধা স্থল বন্দরে। তাই সম্ভাবনার এই বন্দরে রেল যোগাযোগ স্থাপন করছে সরকার। বাস্তবায়িত হলে ভারত, নেপাল, ভুটান ও চীনের সাথে রেল যোগাযোগ স্থাপিত হবে। এছাড়াও বাংলাদেশের অন্যতম সমুদ্রবন্দর মংলার সাথেও সরাসরি রেল যোগাযোগ স্থাপিত হবে। পঞ্চগড়-বাংলাবান্ধা ৫৭ কিলোমিটার রেলপথে পাঁচটি স্টেশন, চারটি নদীতে বড় সেতু, ১৪টি কালভার্ট নির্মাণ হবে ও চারটি সড়ক স্থানে মহাসড়ক অতিক্রম করবে। নতুন পাঁচটি বি-ক্লাস স্টেশনগুলো হলো- পঞ্চগড় রেলওয়ে স্টেশন থেকে,
শেহনাজ গিল

শেহনাজ কৌর গিল (; জন্ম: ২৭ জানুয়ারি ১৯৯৪) হলেন একজন ভারতীয় অভিনেত্রী, মডেল এবং গায়িকা। তিনি "কালা শাহ কালা" এবং "ডাকার" মতো পাঞ্জাবি চলচ্চিত্রে অভিনয় করেছেন। অভিনয় করার জন্য পরিচিত। ২০১৯ সালে, তিনি কালার্সে প্রচারিত জনপ্রিয় রিয়্যালিটি অনুষ্ঠান "বিগ বস ১৩"-এ অংশগ্রহণ করেছেন।
শেহনাজ গিল ১৯৯৪ সালের ২৭শে জানুয়ারি তারিখে পাঞ্জাবের অমৃতসরে জন্মগ্রহণ করেছেন। তিনি একাধারে একজন সংগীতশিল্পী, মডেল এবং অভিনেত্রী। তিনি শিখ জটভুক্ত পরিবারের একজন সদস্য। তার বাবার নাম সন্তোষ সিং সুখ এবং মাতার নাম পরমিন্দর কৌল। তার এক ভাই রয়েছে, যার নাম শেহবাজ বাদেশা। তিনি পাঞ্জাবি চলচ্চিত্রে অভিনয় করেন। বর্তমানে তিনি চণ্ডীগড়ে আলাদা থাকেন।
শেহনাজ ২০১৫ সালে "শিব দি কিতাব" এবং "মাঝে দি জাট্টি" গানের মধ্য দিয়ে মডেল হিসাবে তার ক্যারিয়ার শুরু করেছিলেন। অতঃপর তিনি সরগুন মেহতা ও গিপ্পি গ্রেওয়ালের সাথে "কালা শাহ কালা" এবং "ডাকা"র মতো চলচ্চিত্রে অভিনয় করার মাধ্যমে চলচ্চিত্র জগতে পদার্পণ করেন। ২০১৮ সালে, তিনি গ্যারি সান্ধুর গাওয়া "ইয়াহ বেবি" গানটিতে মডেল হিসেবে উপস্থিত হয়েছেন। ২০১৫ সালে, তিনি একটি সাক্ষাৎকারে হিমানশী খুরানার "লাইক ইট" গানটি নিয়ে মজা করার মাধ্যমে তিনি হিমাংশীর সাথে লড়াইয়ে নামেন। উভয় অভিনেত্রী দীর্ঘদিন ধরেই বিতর্ক চালিয়ে যান। ২০১৯ সালে, তিনি "বিগ বস ১৩"-এ আসার পূর্বে "ভেহেম" গানের মধ্য দিয়ে গায়িকা হিসেবে নিজেকে উপস্থাপন করেন।
২০১৯ সালে, তিনি কালার্সে প্রচারিত জনপ্রিয় আপাতবাস্তব অনুষ্ঠান "বিগ বস ১৩"-এ একজন প্রতিযোগী হিসেবে অংশগ্রহণ করেছেন; যেখানে তিনি তৃতীয় স্থান অধিকার করেছিলেন।
লুধিয়ানা লোকসভা কেন্দ্র

লুধিয়ানা লোকসভা কেন্দ্রহল উত্তর ভারতের পাঞ্জাব রাজ্যের ১৩ টি লোকসভা কেন্দ্রের মধ্যে একটি এবং ১৯৫২ সাল থেকে এই লোকসভা কেন্দ্রটি তৈরি হয়েছে। এই লোকসভা কেন্দ্রের আসনটি তফসিলি জাতির জন্য সংরক্ষিত নয় এবং মোট ৯ টি বিধানসভা কেন্দ্র নিয়ে গঠিত। বর্তমান সংসদ সদস্য হলেন ভারতীয় জাতীয় কংগ্রেস রভনীত সিং বিট্টু। লোকসভা কেন্দ্রের অন্তর্গত এলাকার সরকারি ভাষা হল পাঞ্জাবি।
ভারতের সীমানা পুনর্নির্ধারণ কমিশনের নির্দেশিকা অনুসারে পাঞ্জাব এর লুধিয়ানা লোকসভা কেন্দ্রে ২০০৯ সাল থেকে নিম্নলিখিত বিধানসভা কেন্দ্র গুলির সমন্বয়ে গঠিত হয়েছে: বর্তমানে লুধিয়ানা লোকসভা কেন্দ্রটি ৯ টি বিধানসভা যেমন- লুধিয়ানা পূর্ব, লুধিয়ানা দক্ষিণ, আতম নগর, লুধিয়ানা মধ্য, লুধিয়ানা পশ্চিম, লুধিয়ানা উত্তর, গিল, ডাখা, জাগরাওঁ 
৬০ নং লুধিয়ানা পূর্ব বিধানসভা কেন্দ্রটি ভারতের পাঞ্জাব রাজ্যের লুধিয়ানা জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের সঞ্জীব তালওয়ার।
৬১ নং লুধিয়ানা দক্ষিণ বিধানসভা কেন্দ্রটি ভারতের পাঞ্জাব রাজ্যের লুধিয়ানা জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক লোক ইনসাফ পার্টির বলবিন্দর সিং বাইনস।
৬২ নং আতম নগর বিধানসভা কেন্দ্রটি ভারতের পাঞ্জাব রাজ্যের লুধিয়ানা জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক লোক ইনসাফ পার্টির সিমরজিৎ সিং বাইনস।
৬৩ নং লুধিয়ানা মধ্য বিধানসভা কেন্দ্রটি ভারতের পাঞ্জাব রাজ্যের লুধিয়ানা জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের সুরিন্দর কুমার দাওয়ার।
৬৪ নং লুধিয়ানা পশ্চিম বিধানসভা কেন্দ্রটি ভারতের পাঞ্জাব রাজ্যের লুধিয়ানা জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের ভারত ভূষণ (আশু)।
৬৫ নং লুধিয়ানা উত্তর বিধানসভা কেন্দ্রটি ভারতের পাঞ্জাব রাজ্যের লুধিয়ানা জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের রাকেশ পান্ডে।
৬৬ নং গিল বিধানসভা কেন্দ্রটি ভারতের পাঞ্জাব রাজ্যের লুধিয়ানা জেলায় অবস্থিত৷ এই আসনটি তফসিলি জাতির জন্য সংরক্ষিত৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের বলদেব সিং খাইরা।
৬৮ নং ডাখা বিধানসভা কেন্দ্রটি ভারতের পাঞ্জাব রাজ্যের লুধিয়ানা জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক আম আদমি পার্টির হরবিন্দর সিং ফুলকা।
৭০ নং জাগরাওঁ বিধানসভা কেন্দ্রটি ভারতের পাঞ্জাব রাজ্যের লুধিয়ানা জেলায় অবস্থিত৷ এই আসনটি তফসিলি জাতির জন্য সংরক্ষিত৷ এই বিধানসভা কেন্দ্রের বর্তমান বিধায়ক আম আদমি পার্টির সারভজিৎ কৌর মানুকে।
যৌন খেলনা পার্টি

একটি যৌন খেলনা পার্টি বা সেক্স টয় পার্টি হ'ল সাধারণত মহিলা সমাবেশ যেখানে অংশগ্রহণকারীরা যৌন খেলনা সম্পর্কে শিখেন এবং কেনেন। এটি এক ধরনের পার্টি পরিকল্পনা, গৃহস্থালি পণ্য টাপারওয়্যার পার্টির মতো। 
পার্টি কোনও আইসব্রেকার গেমের দিয়ে শুরু হতে পারে, যেখানে অংশগ্রহণকারীরা একে অন্যকে চিনে নিবে। তারপরে যৌন খেলনা প্রতিনিধি বা 'সুবিধা প্রদানকারী', পণ্যগুলি প্রদর্শন করে এবং আলোচনা করে। যদিও আলোচনাটি সুস্পষ্ট যৌনতায় ভরা থাকে, যেমন যৌন খেলনার কোন 'বোতাম' কীভাবে কখন চাপতে হবে এবং কেন। অংশগ্রহণকারীরা পার্টি শেষে একটি প্রাইভেট রুমে প্রতিনিধি থেকে তাদের কেনা পণ্যগুলি পরীক্ষা করে দেখেন। অন্যান্য পণ্য যেমন স্নানের সল্ট, অ্যারোমাথেরাপি এবং বডিপেইন্ট বেশি বিক্রি হয়। প্রতিনিধি দলের লোকেরা বিক্রয়ের উপর ভিত্তি করে কমিশন পান। যুক্তরাষ্ট্র জুড়ে সেক্স টয় পার্টি সংস্থার হাজার হাজার প্রতিনিধি রয়েছেন।
সেক্স টয় পার্টিগুলি ১৯৭০ এর দশকে শুরু হয়েছিল, এবং ১৯৮০ এর দশকের শেষের দিকে এবং ১৯৯০ এর দশকের গোড়ার দিকে ক্রমবর্ধমান জনপ্রিয় হয়ে ওঠে। যৌন খেলনা পার্টির বিপণন যৌন অনুশীলনকে উত্সাহিত করেছে। যৌন খেলনা পার্টির জনপ্রিয়তা স্ব-সহায়তা এবং স্ব-বাস্তবায়নের সাথে সম্পর্কিত হতে পরামর্শ দেওয়া হয়েছে। 
ইন্ডিয়ানা বিশ্ববিদ্যালয়ের ডেবি হার্বেনিক এবং মাইকেল রিসের মতো বিজ্ঞানীদের দ্বারা পরিচালিত গবেষণা সমীক্ষা অনুসারে, যৌন খেলনা প্রতিনিধিদের প্রায়শই যৌন স্বাস্থ্যে বিষয়ক জিজ্ঞাসা করা হয়, এবং অনেকেরই যৌনশিক্ষা, স্বাস্থ্য, শিক্ষা বা যৌনতা নিয়ে কাজ করার ব্যাকগ্রাউন্ড রয়েছে। কিছু সংস্থা তাদের সেক্স টয় পার্টিতে পুরুষদের অনুমতি দেয়।
ছদ্মবেশী মাদকদ্রব্য কর্মকর্তা যৌন খেলনা পার্টি আয়োজনের জন্য অশ্লীলতার অভিযোগে ২০০৩ সালের ডিসেম্বরে এক মহিলাকে টেক্সাসে গ্রেপ্তার করা হয়েছিল, তবে ২০০৪ সালের জুলাইয়ে বিচারক এই মামলাটি খারিজ করে দিয়েছিলেন।
আরতি সিং

আরতি সিং হলেন একজন ভারতীয় টেলিভিশন অভিনেত্রী। তিনি অভিনেতা গোবিন্দের ভাগ্নী এবং কৌতুক অভিনেতা ক্রুষ্ণা অভিষেকের বোন।
আরতি ১৯৮৫ সালের ৫ই এপ্রিল তারিখে উত্তরপ্রদেশের লখনউয়ে জন্মগ্রহণ করেছেন। তার বাবা ছিলেন আত্মপ্রকাশ শর্মা ও মা ছিলেন পদ্মা।
আরতি ২০০৭ সালে জি টিভির অনুষ্ঠান "মাইকার" মাধ্যমে তার অভিনয় জীবন শুরু করেছিলেন, যেখানে তিনি সোনির চরিত্রে অভিনয় করেছিলেন। অতঃপর তিনি স্টার প্লাসের অনুষ্ঠান "গৃহস্থি" এবং "থোড়া হে বাস থোড়ে কি জজুরাত হে"-এ মুগদা চরিত্রে অভিনয় করেছেন।
২০১১ সালে, তিনি একতা কাপুরের ধারাবাহিক "পরিচয় – নয়ী জিন্দেগী কে স্বপ্নো কা"-এ সীমা চরিত্রে অভিনয় করেছিলেন। পরবর্তীতে, তিনি কালার্সের জনপ্রিয় ধারাবাহিক "উত্তরণে" কাজরির চরিত্রে অভিনয় করেছিলেন। ২০১৪ সালে, তিনি লাইফ ওকের ধারাবাহিক "দেবো কে দেব মহাদেব"-এ বানি চরিত্রে এবং পরবর্তীতে "বক্স ক্রিকেট লীগে" একজন খেলোয়াড় হিসেবে অংশ নিয়েছিলেন।
"কিলার কারাওকে আটকা তো লাটকা" নামক কমেডি অনুষ্ঠানে উপস্থিত হওয়ার পর, আরতি "কমেডি ক্লাসেস" এবং "কমেডি নাইটস বাঁচাও"-এ উপস্থিত অভিনয় করেছেন। ২০১৬ সালে, তিনি কালার্সে প্রচারিত জনপ্রিয় ধারাবাহিক "সসুরাল সিমর কায়" একটি ভূতের চরিত্রে অভিনয় করেছিলেন। পরবর্তীতে ২০১৬ সাল থেকে ২০১৭ সাল পর্যন্ত তিনি আম্বর নামক প্রধান চরিত্রে অ্যান্ডটিভিতে প্রচারিত "ওয়ারিসে" অভিনয় করেছেন।
২০১৯ সালে, তিনি কালার্সে প্রচারিত জনপ্রিয় রিয়্যালিটি অনুষ্ঠান "বিগ বস ১৩"-এ একজন প্রতিযোগী হিসেবে অংশ নিয়েছিলেন। তিনি ৪র্থ রাণার আপ হয়েছিলেন। এই অনুষ্ঠানে তিনি প্রকাশ করেছিলেন যে, তিনি গত ২ বছর যাবত কোন কাজ না করার কারণে হতাশাগ্রস্ত ছিলেন। এখানে ৫ম স্থান অধিকার করেন ।
কাছে আসার গল্প

কাছে আসার গল্প একটি অমনিবাস টেলিভিশন নাটক সিরিজ যার বিষয়বস্তু "সাহসী এবং অস্বাভাবিক প্রেমের গল্প"। ২০১১ সালের জানুয়ারিতে এনটিভিতে এটি প্রথম প্রচারিত হয়। পরবর্তীতে এই সিরিজটি শুধুমাত্র ভালোবাসা দিবসে প্রচারিত হয়ে আসছে। বিভিন্ন পর্বে এতে অভিনয় করেন তাহসান রহমান খান, জন কবির, নুসরাত ইমরোজ তিশা, রাফিথ রশিদ মিথিলা, মেহজাবিন চৌধুরী, সাফা কবির প্রমুখ।
"দ্য ডেইলি স্টারের" শামস রশিদ তন্ময় ৫ম মৌসুমে প্রচারিত “তোমার পিছু পিছু”-কে ৮/১০ দিয়েছেন। তিনি তাহসান রহমান খান ও বিদ্যা সিনহা সাহা মীমের অভিনয় এবং কাহিনীটির 
উচ্ছ্বসিত প্রশংসা করেন।
৬ষ্ঠ মৌসুমে প্রচারিত "শহরে নতুন গান"-এর প্রশংসা করে তিনি বলেন “এটি খুবই বাস্তবধর্মী গল্প যা একটি পদক্ষেপকে স্বাগত জানায়”। এটি "প্রতিবন্ধকতা সত্ত্বেও প্রেম" এর গতানুগতিক সূত্র অনুসরণ না করে প্রতিবন্ধীদের কলঙ্ক ভাঙার ইতিবাচক উপায় হিসাবে প্রেমকে ব্যবহার করে।
মোহাম্মদ আলী বক্সিং স্টেডিয়াম

মোহাম্মদ আলী বক্সিং স্টেডিয়াম ১৯৭৭ সালে নির্মিত, মুষ্টিযুদ্ধ বা বক্সিং খেলার জন্য বাংলাদেশের একমাত্র বিশেষায়িত স্টেডিয়াম। স্টেডিয়ামটি ঢাকার পল্টনে বঙ্গবন্ধু স্টেডিয়াম কমপ্লেক্সের ভিতরে পল্টন ময়দানের দক্ষিণ কোনে অবস্থিত। ১৯৭৮ সালে কিংবদন্তি মুষ্টিযোদ্ধা মুহাম্মদ আলী এই স্টেডিয়ামের উদ্বোধন করেন। তাঁর সম্মানে এই স্টেডিয়ামের নামকরণ করা হয়। এই স্টেডিয়ামে বাংলাদেশে অনুষ্ঠিত বিভিন্ন বয়স ভিত্তিক, জাতীয় ও আন্তর্জাতিক বক্সিং প্রতিযোগিতা সমূহ আয়োজিত হয়। স্টেডিয়ামটি জাতীয় ক্রীড়া পরিষদের অধিভূক্ত এবং বাংলাদেশ অপেশাদার বক্সিং ফেডারেশন-এর তত্ত্বাবধায়নে রয়েছে।
১৯৭৭ সালে জাতীয় ক্রীড়া পরিষদ বক্সিং প্রতিযোগিতা আয়োজনের জন্য পল্টন ময়দানের দক্ষিণ অংশে এই স্টেডিয়াম নির্মাণের জন্য ৪২ কাঠা জমি বরাদ্দ করে। এসময় একটি বক্সিং রিং স্থাপনসহ স্টেডিয়ামটি নির্মাণ করা হয়। ১৯৭৮ সালে কিংবদন্তি মুষ্টিযোদ্ধা মুহাম্মদ আলী বাংলাদেশ সফরে আসেন। ১৯৭৮ সালের ১৯ ফেব্রুয়ারি তিনি এই স্টেডিয়ামের উদ্বোধন করেন। উদ্বোধন ছাড়াও তিনি এই স্টেডিয়ামের উন্নয়নের জন্য অর্থায়ন করেন। ২০১০ সালের দক্ষিণ এশীয় গেমস আয়োজন উপলক্ষে জাতীয় ক্রীড়া পরিষদ ৪ কোটি টাকা ব্যয়ে এই স্টেডিয়াম পূনঃনির্মাণ করে। ২০১০ সালের ৩০ অক্টোবর নবনির্মিত শহীদ (ক্যাপ্টেন) এম. মনসুর আলী জাতীয় হ্যান্ডবল স্টেডিয়াম ও শহীদ তাজউদ্দিন আহমদ ইনডোর স্টেডিয়ামের সাথে সংস্কারকৃত স্টেডিয়ামটি উদ্বোধন করা হয়।
স্টেডিয়ামটি ডিম্বাকৃতির। স্টেডিয়ামের কেন্দ্রে একটি বক্সিং রিং স্থাপিত রয়েছে। নির্মাণের সময় হতে এই স্টেডিয়ামটি ১০০০ দর্শকে ধারণ করার উপযোগী ছিল। ২০১০ সালে সংস্কারের পর আসন সংখ্যা কমিয়ে আনা হয়। বর্তমানে ৮০০ দর্শক বসে বক্সিং উপভোগ করতে পারেন। দর্শক আসন ছাড়াও স্টেডিয়ামের অভ্যন্তরে খেলোয়াড়দের জন্য একটি জিমনাসিয়াম এবং ৫০ আসন বিশিষ্ট সভাকক্ষ রয়েছে।
আদ্-দ্বীন সকিনা উইমেন্স মেডিকেল কলেজ

আদ্-দ্বীন সকিনা মেডিকেল কলেজ হলো বাংলাদেশের একটি বেসরকারি মেডিকেল কলেজ। ২০১২ সালে এটি যশোর জেলার পুলারহাটে প্রতিষ্ঠিত হয়। এটি খুলনা মেডিকেল বিশ্ববিদ্যালয় অধিভুক্ত একটি কলেজ।
কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত।
কলেজটি আদ্-দীন ফাউন্ডেশন কর্তৃক ২০১২ সালে যশোরের পুলারহাটে স্থাপিত হয়। কলেজটির নামকরণ করা হয়েছে আদ্-দীন ফাউন্ডেশনের চেয়ারম্যান শিল্পপতি শেখ আকিজ উদ্দিনের সহধর্মিনী সকিনা খাতুনের নামে।
কলেজটিতে ছাত্রীদের থাকার জন্য আবাসিক হলের ব্যবস্থা রয়েছে।
খুলনা সিটি মেডিকেল কলেজ

খুলনা সিটি মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০১৮ সালে এটি খুলনা জেলায় প্রতিষ্ঠিত হয়। এটি খুলনা মেডিকেল বিশ্ববিদ্যালয় অধিভুক্ত একটি কলেজ।
কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত।
কলেজটিতে ১৭ তলা ভবনের হাসপাতাল রয়েছে। হাসপাতালের মোট শয্যা সংখ্যা ২৫০টি। এর মধ্যে কেবিন আছে ৫৬টি। এছাড়াও ডায়ালাইসিস ইউনিট, আইসিইউ, ১৭ তলা ভবনের হাসপাতালে মোট শয্যা সংখ্যা ২৫০টি। এর মধ্যে কেবিন আছে ৫৬টি। আছে ডায়ালাইসিস ইউনিট, আইসিইউ, নিউনেটাল আইসিইউ ও সিসিইউ ইউনিট।